கேள்வி: இரத்தினக் கல் இருவண்ண நோக்கி என்பது என்ன?
பதில்: இரத்தினக்கல் இருவண்ணநோக்கி (''Dichroscope'') என்பது இரத்தினவியல் அல்லது மணியியல் துறையில் பயன்படுத்தப்படும் ஒரு கையடக்கக் கருவியாகும். இக்கருவி ஒளி ஊடுருவக்கூடிய இரத்தினக் கற்களைச் (படிகங்கள்) சோதிக்க பயன்படுத்தப்படுகிறது. அனுபவம் வாய்ந்த இரத்தினவியலாளர்கள், சில இரத்தினங்களின் பல்திசை வண்ணப்படிகத்தைக் கவனித்து, இந்தக் கருவியைப் பயன்படுத்தி மற்ற செயற்கைக் கற்களிலிருந்து இரத்தினக் கற்களை வெற்றிகரமாக கண்டறிய முடியும். படிமம்:Calcite-dichroscope.png இரண்டு வகையான இருவண்ண நோக்கிகள் உள்ளன. அவை, கால்சைட் வகை, முனைவாக்க வகை என்பவை ஆகும். இரண்டு வகைகளில், கால்சைட் வகை இருவண்ண நோக்கி சிறந்த முடிவுகளைத் தருவதாகவும் அனுபவம் வாய்ந்த இரத்தினவியலாளர்களால் பரவலாகப் பயன்படுத்தப்படுவதாகவும் உள்ளது. முனைவாக்க வகை இருவண்ண நோக்கியைக் கொண்டு, இரத்தினக்கல் ஒரு நேரத்தில் வெளிப்படுத்தும் ஒரே ஒரு நிறத்தை மட்டுமே காண முடியும். இதன் காரணமாக இச்செயல்முறையை நேரத்தை எடுத்துக்கொள்வதாகவும் கடினமானதாகவும் ஆக்குகிறது, இருப்பினும் இது முடிவுகளைப் பெறுவதற்கான மிகவும் சிக்கனமான வழியாகும். குறைந்தபட்சம் பத்தொன்பதாம் நூற்றாண்டின் தொடக்கத்திலிருந்தே இருவண்ண நோக்கி பயன்படுத்தப்பட்டு வருகிறது.